**MEMO**

**Ida-Viru maakonna arengustrateegia 2019-2030+ koostamine**

Kultuurivaldkonna fookusgrupp

27.04.2018

Jõhvi

Teemapüstitused:

* Millised on Teie tegevusvaldkonnaga seotud kitsaskohad ning väljakutsed maakonnas?
* Millised on Teie huvigrupi ootused oma valdkonna arengule?
* Kuidas saaksid KOV-d koostöös Teie arenguvaldkonda toetada?
* Milliseid ühistegevusi võiksid maakonna KOV-d teha aastal 2019 – 2030+?

Fookusgrupi tähelepanekud:

* Maakonnas ei ole tekkinud ühtset kultuurihuvi, KOV haldusterritoriaalne reformi mõju pole veel samuti selgelt välja joonistunud
* Tuleb säilitada erinevaid rahvapärimusüritusi, hoida laulu- ja tantsupidude traditsioone, samuti toetada uute pärimusürituste käivitamist (nt. noorte initsiatiivil läbi viidud Pärimuspundar)
* Probleemiks on valdkondlike eestvedajate puudus, samuti tuleb leida keegi kes võtaks valdkonna eest selgelt maakondlikus mastaabis vastutuse
* Maakonnas on rahvusvähemuste ümarlauaga ühinenud 33 rahvuskultuuri seltsi, kokku on rahvusi Ida-Virumaal üle 60. Olulisim maakondlik rahvuskultuuriseltside üritus on Loomepada.
* Venekeelse elanikkonna kaasatus maakondlikesse üritustesse võiks olla suurem.
* Rahvuskultuuriseltsidesse ei tule enam vajalikul määral noorte järelkasvu, kuna noorte rahvuslik identiteeditunnetus on nõrgem ja sageli segunenud.
* Rahvuskultuuriseltside rahastamine on problemaatiline, samas on see väga oluline nt. vajadus aeg-ajalt oma kodumaad külastada, et saada sealt pärandialast sisendit
* Erinevate rahvuskultuuri gruppide vaheline lähenemine on toiminud viimastel aastatel hästi
* Puudu on kvalifitseeritud laulu ja tantsukollektiivide juhendajatest, sellest ka rahvuskultuurikollektiivide vähene kaasatus üle-Eestilistel laulu- ja tantsupidudel.
* Vähenev ja vananev rahvastik tekitab probleeme ka kultuurivaldkonnas, kus kultuuri ja huvitegevust tuleb koondada, et jätkusk juhendajaid ja huvilisi. Kollektiive jääb vähemaks. Samuti on kultuuritarbijate vanuseline koosseis eripärane, kus domineerivad pigem keskealised või vanemad inimesed.
* Kolmanda sektori võimekus kultuurivaldkonnas ei vasta ootustele
* Inimesed on sageli passiivsed kultuuri tarbima, kultuuritarbimise aktiivsust tuleks kasvatada.
* Sageli on problemaatiline transport ja logistika, mis on seotud kultuuri ja spordivaldkonna tegevuste viljelemisega või kultuuri (spordi) sündmuste külastamisega, seda eriti maapiirkondades
* Elanikkonna kahanemise ja kultuuritegevuste kokkutõmbumisega muutub problemaatiliseks vanade kultuuriobjektide ülalpidamine ja selle majanduslik mõttekus.
* VKOV haldusterritoriaalne reform eeldatavasti aktiviseerib kultuuritegevust
* Väga oluline on kultuuritegevuse ühtne maakondlik koordineerimine, ete tagada sündmuste vajalik kvaliteet ning ka osalejaskond. Samas tuleb säilitada paikkondlikku eripära.
* Ringijuhtide (nii kultuur kui sport) tegevust tuleks rohkem väärtustada. Sageli on nad väikseima tasu eest töötavad inimesed. Siin võiks KOV võtta toetavama positsiooni. See aitaks kaasata rohkem noori huvitegevuste juhendamisesse, praegu on noorte tuleks valdkonda väga vähene. Probleemi süvendab maakonna halb maine ja raskused adekvaatse elamispinna leidmisega. Oma maakonna noori tuleks proovida rohkem siia tagasi saada.
* Vaja on tuua maakonda suuremaid üritusi, selleks võiks olla loetelu pakutavatest suurürituste (sündmuste) kohtadest
* Kultuuri- ja spordiobjektide seisukord pole kaugeltki rahuldav, tugevat puudust tuntakse suurest multifunktsionaalsest sisehallist ning täismõõtmes staadionist
* Spordivaldkonnas on tegev katusorganisatsioon, mis koondab üle 100 spordiklubi (maakonnas kokku ca 250 klubi), rahastus tuleb riigi ka kohalike omavalitssute eelarvetest. Peetakse maakonna meistrivõistlusi 22 alal.
* Üritusi on valdkonna palju. Võiks olla pigem vähem aga parema kvaliteediga.
* Kultuuri- ja haridusvaldkonna koostöö võiks olla parem, hea oleks kui saaks regulaarselt kokku võtta kultuuri-, hariduse ja huviharidusega tegelevaid inimesi
* Kultuuriürituste korraldamisel sh. ühisel planeerimisel maakonnas ja väljaspoolgi on oluliseks ühistranspordivõimalused, mis võiksid olla sellised, et kultuuritarbijad saaksid nii sündmusele kui ka pärast sealt ära. Ühistranspordi korralduse mõju kultuuri- ja spordivaldkonnale on raske üle hinnata
* Maakonnas pole piisavat harjumust kodunt välja tulla ning külastada kultuuri- ja spordisündmusi. Sellise harjumuse loomine on oluline.
* Kultuuri ja spordivaldkonnale oleks vaja laiemat maakonda eristavat visiooni ning oma tegevuskava. Ühine panustamine avardaks võimalusi
* Narva 2024 kultuuripealinn raames on vaja KOV koordineeritud ühistegevust, Narva kultuuriline tähtsus tõuseb igal juhul (Virumaa laulupäev, „Kremli ööbikud“, Vabalava jms.).
* Väljakutseks on see kuidas saada kultuurivaldkonda uusi tarbijaid, selleks on vaja uusi ägedaid sündmusi
* Spordibaaside seisukord on niru. See pärsib selgelt ka tippspordi arengut maakonnas, pole meistriliigade meeskondi piisavalt.
* Vaja oleks otsustada ära, kuhu tuleb maakonna esindusstaadion
* Maakonnas võiks olla selgelt määratletud suurürituste läbiviimise kohad nt. Toila laululava
* Maakondlike kultuuri- ja sporditeenuste osutamisel võiks toimida KOV ülene kokkulepe. Samuti peaks olema selge institutsioon, kes koordineerib maakonna kultuuritegevust
* KOV kokku lepitud investeerimistegevused võiksid olla eelkõige maakonna staadion, maakonna sisehall, maakonna väliürituste lava, tennisehall
* Maakondlikku kultuurikalendrit peaks paremini turundama ka väljaspool turismiklastri fookust
* Loomemajanduse areng maakonnas vajab hoogustamist ja koordineerimist
* Olulised kultuurisündmused Sügisfestival?, Balletifestival, Kirde killad, Narva Energiajooks, Vähemusrahvuste Loomepada jm.
* Võiksid jätkuda valdade päevad, kus kultuur ja spordivaldkond on kokku võetud